[{"text_idx": "#000002", "text": "Cyfle i ysgogwyr newid ifanc Cymru\u2019r dyfodol \u2013 wrth i Academi Arweinyddiaeth Cenedlaethau\u2019r Dyfodol gynnig lleoedd ar ei rhaglen 2023"}, {"text_idx": "#000003", "text": "Gwahoddir pobl 18-30 mlwydd oed sy\u2019n frwd dros arwain Cymru i ddyfodol mwy disglair, i wneud cais am le ar Academi Arweinyddiaeth Cenedlaethau\u2019r Dyfodol."}, {"text_idx": "#000005", "text": "Mae\u2019r Academi, sy\u2019n cael ei rhedeg gan Gomisiynydd Cenedlaethau\u2019r Dyfodol Cymru, Derek Walker, yn chwilio am arweinwyr ifanc ar gyfer ei rhaglen saith mis sydd a\u0302\u2019r nod o sicrhau newid cymdeithasol parhaol o dan Ddeddf Llesiant Cenedlaethau\u2019r Dyfodol."}, {"text_idx": "#000006", "text": "Bydd y rhai sy\u2019n cymryd rhan yn nhrydedd academi flynyddol y swyddfa yn cael y cyfle i ddysgu mwy am ddeddfwriaeth llesiant Cymru, sy\u2019n arwain y byd \u2013 yn diogelu buddiannau pobl heddiw, y rhai a gaiff eu geni yn y dyfodol, a\u2019n planed \u2013 wrth roi ei nodau llesiant ar waith a dylanwadu ar arweinwyr a sefydliadau presennol."}, {"text_idx": "#000007", "text": "Eleni, mae Cymdeithas Adeiladu Principality wedi rhoi \u00a340,000 i gynorthwyo\u2019r academi i recriwtio pobl ifanc a\u0323\u0302 nodweddion gwarchodedig."}, {"text_idx": "#000010", "text": "Mae ganddynt hefyd ro\u0302l allweddol wrth gyfrannu at waith y comisiynydd, Derek Walker, a ddaeth yr ail gomisiynydd erioed ym mis Mawrth 2023 ac sy\u2019n cyhoeddi ei gynllun saith mlynedd yr hydref hwn, ar o\u0302l ymgynghori ledled y wlad ar y dulliau gorau o fynd i\u2019r afael a\u0302\u2019r materion pwysig sy\u2019n wynebu Cymru. Ymunodd Nirushan Sudarsan ag Academi 2021-2022 ac mae bellach yn gyfarwyddydd Fforwm Ieuenctid Pafiliwn Grange CIC a Ffair Jobs CIC \u2013 menter gymunedol sy\u2019n cynnwys trigolion ac arweinwyr yn Butetown, Grangetown a de Caerdydd."}, {"text_idx": "#000011", "text": "Dywedodd ef: \u201cMae\u2019r Academi wedi bod yn gyfle gwych i gysylltu ag arweinwyr y dyfodol ledled Cymru i ddysgu a hybu Deddf Llesiant Cenedlaethau\u2019r Dyfodol."}, {"text_idx": "#000013", "text": "Mae Nirushan Sudarsan yn un o raddedigion Academi Arweinyddiaeth Cenedlaethau\u2019r Dyfodol a dywedodd \u2018Fy ngweledigaeth ar gyfer Cymru yw un sy\u2019n sail i leisiau ac angerdd pobl ifanc. Lle rydym yn gofalu am ein cymunedau, gan wneud ein gwlad yn decach ac yn fwy cyfartal i bawb. Dyna'r Gymru a welaf.'"}, {"text_idx": "#000015", "text": "\u201cMae\u2019r rhai sy\u2019n ymuno a\u0323\u0302\u2019r Academi mewn sefyllfa unigryw i gydweithio fel rhan o fudiad byd-eang cenedlaethau\u2019r dyfodol, a dylanwadu ar y rhai sy\u2019n gwneud penderfyniadau \u2013 i sicrhau\u2019r newid brys a thrawsnewidiol sydd ei angen ar Gymru. Mae bod yn rhan o Academi Arweinyddiaeth Cenedlaethau\u2019r Dyfodol yn golygu y byddwch yn cyfrannu nid yn unig at Gymru well yn awr, ond at ddyfodol gwell i bawb.\u201d"}, {"text_idx": "#000020", "text": "I wneud cais am le ar yr Academi Arweinyddiaeth Cenedlaethau\u2019r Dyfodol, ewch i cliciwch yma.\nY dyddiad cau yw Gorffennaf 30. I gael rhagor o wybodaeth am Academi Arweinyddiaeth Cenedlaethau\u2019r Dyfodol, cliciwch yma.\nMae ceisiadau yn awr wedi agor. Bydd Swyddfa Comisiynydd Cenedlaethau\u2019r Dyfodol yn creu rhestr fer o ymgeiswyr anabl, Duon, Asiaidd a Lleiafrifoedd Ethnig, ac ymgeiswyr sydd yn aelodau o\u2019r gymuned LHDT+ ar gyfer ein cyfnod cyfweld, cyn dethol y garfan derfynol.\nDylai ymgeiswyr o sector y celfyddydau sy\u2019n dymuno ymgeisio am le wedi ei noddi gan Gyngor Celfyddydau Cymru ymgeisio drwy\u2019r recriwtio agored uchod.\nMae nawdd sefydliadau yn awr wedi ei lenwi ar gyfer rhaglen eleni. Mae noddwyr yn cynnwys Llywodraeth Cymru, Cyfoeth Naturiol Cymru a Trafnidiaeth Cymru.\nBydd angen i gyfranogwyr gyfrannu oddeutu pedair awr y mis, yn ychwanegol at ddwy daith breswyl dau ddiwrnod yr un (ym mis Medi a Rhagfyr) a diwrnod graddio ym mis Mawrth 2024.\nCefnogir y rhaglen eleni gan yr ymgynghorwyr busnes, Elevate BC Ltd, sy\u2019n seiliedig yng Nghymru."}]